**Elementi i kriteriji ocjenjivanja u 6.a razredu – nastava povijesti – Igor Tišma**

|  |  |  |  |
| --- | --- | --- | --- |
| **Elementi ocjenjivanja** | **Oblici provjeravanja** | **Opis što se provjerava i ocjenjuje - obrazovna** **postignuća i ključni pojmovi** | **Indikatori** |
| **Usvojenost podataka** | Usmeno i pismeno | Upisano u bilješke **gradivo prema nastavnom planu i programu** | 3-4 puta kroz godinu usmeno i 3-4 puta kroz godinu pismeno |
| **Uzročnoposljedične veze** | Usmeno i pismeno | Upisano u bilješke **gradivo prema nastavnom planu i programu** | 3-4 puta kroz godinu usmeno i pismeno |
| **Snalaženje u vremenu i prostoru** | Usmeno i pismeno | Upisano u bilješke **gradivo prema nastavnom planu i programu** | 3-4 puta kroz godinu i usmeno i pismeno |
| **Opće vještine i stavovi** | Rad na računalu, odnos prema radu, stavove i opće vještine – prezentacija, komunikacija, vrjednovanje, samovrednovanje, timski rad, terenski rad  | Rad tijekom školskog sata – zalaganje, kreacija, vrjendovanje svojeg i tuđeg rada, odnos prema radu i dr. | 1-2 puta u polugodištu kroz rad na računalima |

**Kriteriji vrjednovanje prema elementima za pisanu i usmenu provjeru:**

**Usvojenost osnovnih podataka:**

**Odličan (5):** Ključne pojmove usvojio/la u potpunosti. Izražavanje sigurno, izražajno i samostalno. Dokazuje, povezuje i obrazlaže vrlo temeljito, logično i argumentirano, znanje primjenjuje vrlo brzo, prikladno, samostalno i točno.

**Vrlo dobar (4):** Ključne pojmove usvojio/la gotovo u potpunosti. Jasno, sigurno i samostalno izražavanje uz malu pomoć učitelja. Dokazuje, povezuje i obrazlaže uglavnom temeljito, logično i argumentirano. Znanje primjenjuje prilično brzo, prikladno, samostalno i točno.

**Dobar (3):** Ključne pojmove usvojio/la većim dijelom. Znanje primjenjuje prikladno, ali uz pogreške i pomoć učitelja.

**Dovoljan (2):** Ključne pojmove usvojio/la polovično, nastavno gradivo ne razumije u potpunosti. Znanje ne primjenjuje prikladno i točno, ali uz pomoć učitelja dolazi do dovoljnih rezultata.

**Nedovoljan (1):** nije usvojio ključne pojmove, nastavno gradivo ne razumije. Znanje nepotpuno i

površno s grubim sadržajnim pogreškama koje ne primjenjuje ni uz pomoć učitelja i ne dolazi do dovoljnih rezultata.

**Uzročno-posljedične veze:**

**Odličan (5):** Zna sve tražene uzorke, procese i posljedica. Izražavanje sigurno, izražajno i samostalno. Dokazuje, povezuje i obrazlaže vrlo temeljito, logično i argumentirano, znanje primjenjuje vrlo brzo, prikladno, samostalno i točno.

**Vrlo dobar (4):** Znavećinu traženih uzoraka, posljedica i procese. Dokazuje, povezuje i obrazlaže uglavnom temeljito, logično i argumentirano. Znanje primjenjuje prilično brzo, prikladno, samostalno i točno.

**Dobar (3):** Prepoznaje tražene uzorke, procese i posljedice. Dobro dokazuje, povezuje i obrazlaže. Izražavanje nesigurno, potrebna je pomoć učitelja.

**Dovoljan (2):** Nastavno gradivo ne razumije u potpunosti. Prisjeća se i nabraja tražene uzorke, procese i posljedice, a pri dokazivanju, povezivanju i obrazlaganju nailazi na veće probleme.

**Nedovoljan (1):** nastavno gradivo ne razumije, rijetko spreman/a dokazivati, povezivati i obrazlagati. Znanje nepotpuno koje ne primjenjuje ni uz pomoć učitelja i ne dolazi do dovoljnih rezultata.

**Snalaženje u vremenu i prostoru**

**Odličan (5):**  Točno i argumentirano razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja). Potpuno samostalno izrađuje točne i cjelovite crte vremena i usporedne tablice zbivanja. Opisuje, objašnjava i vrednuje sva važna obilježja prošlih društava i razdoblja. Ispravno koristi datume i rječnik koji se odnosi na tijek vremena. Točno uočava te objašnjava povijesne sadržaje na povijesnoj karti i donosi zaključke. Samostalno i precizno kreira slijepe karte s povijesnim sadržajima.

 **Vrlo dobar(4)** : Točno razvrstava ljude, događaje i promjene u ispravna vremenska razdoblja. Izrađuje točne crte vremena. Usporedne tablice zbivanja izrađuje uz pomoć nastavnika. Opisuje i objašnjava sva važna obilježja prošlih društava i razdoblja. Povremeno mu treba postavljati potpitanja. Ispravno koristi datume i rječnik koji se odnosi na tijek vremena. Točno uočava te objašnjava povijesne sadržaje na povijesnoj karti. Kreira slijepe karte s povijesnim sadržajima koje su gotovo uvijek točne

 **Dobar(3)** : Većinu ljudi, događaja i promjena razvrstava u ispravna vremenska razdoblja. Opisuje važna obilježja prošlih društava i razdoblja. Često mu treba postavljati potpitanja. Uz pomoć učitelja izrađuje crte vremena. Ispravno koristi datume i rječnik koji se odnosi na tijek vremena. Uočava većinu povijesnih sadržaja na povijesnoj karti i uz pomoć učitelja/nastavnika donosi zaključke. Na slijepe karte unosi većinom polovicu traženog sadržaja.

 **Dovoljan (2)** : Površno razvrstava ljude, događaje i promjene u vremenska razdoblja. Uz često postavljanje potpitanja učitelja/nastavnika i navođenja na odgovor, opisuje karakteristična obilježja prošlih društava i razdoblja. Djelomično ispravno koristi datume i rječnik koji se odnosi na tijek vremena. Ima poteškoća s orijentacijom u prostoru. Površno i s pogreškama uočava povijesne sadržaje na povijesnoj karti.

**Nedovoljan(1):** Unatoč potpitanjima i navođenju od strane učitelja/nastavnika nije odgovorio na više od polovicu pitanja. Nije usvojio ključne pojmove vezane uz kronologiju. Niti uz veliku pomoć učitelja/nastavnika ne opisuje karakteristična obilježja prošlih društava i razdoblja. Pogrešno uočava povijesne sadržaje na povijesnoj karti i nesuvislo analizira kartografske priloge te donosi nelogične zaključke bez razumijevanja.

**Opće vještine i stavovi – ne ocjenjuju se pisano niti usmeno**

**Odličan (5):** izrazitotemeljit, samostalan i izrazito kreativan u izradi i izvedbi zadanih poslova, rado i brzo pomaže ostalim učenicima u problemskim zadatcima, kritičan u svojim i tuđim postignućima i radu, poduzetan i ambiciozan u izvršavanja obveza, zainteresiran i aktivan na satu, izrazito ugodan u komunikaciji

**Vrlo dobar (4):** prilično temeljit i samostalan te povremeno kreativan u izradi i izvedbi zadanih poslova, pomaže ostalim učenicima ali ne uvijek, kritičan u svojim i tuđim postignućima u radu, pokazuje određenu dozu ambicioznosti u izvršavanju obveza, često aktivan na satu, poprilično ugodan u komunikaciji

**Dobar (3):** zadatke i probleme rješava ali sporo i nekada neprecizno, ne pokazuje preveliku kreativnost, povremeno pomaže ostalim učenicima u problemskim zadacima, povremeno sudjeluje u nastavnom procesu često u poticaj nastavnika, ugodan u komunikaciji, zadatke rješava pod „moram“

**Dovoljan (2):** radi isključivo uz poticaj i neprekidnu kontrolu i to vrlo površno i nezainteresirano, ne pomaže ostalim učenicima u problemskim zadacima ili to radi izrazito rijetko, vrlo rijetko sudjeluje u nastavnom procesu i često je neozbiljan u komunikaciji i prezentaciji radova te u vrednovanju svojeg i tuđeg rada

**Nedovoljan (1):** površan , nesamostalan i nezainteresiran u izradi i izvedbi zadanih poslova, ne želi pomagati ostalim učenicima u problemskim zadatcima, nekritičan prema vlastitom i tuđem radu, neugodan u komunikaciji i prezentaciji, poslove shvaća neozbiljno, nimalo ne sudjeluje u radu na nastavnom satu

Izrada i izvedba prezentacije,

**Kriteriji za pisane provjere znanja usvojenosti osnovnih podataka:**

|  |  |  |  |  |
| --- | --- | --- | --- | --- |
| Nedovoljan (1) | Dovoljan (2) | Dobar (3) | Vrlo dobar (4) | Odličan (5) |
| **0-49%** | **50-59 %** | **60-79%** | **80-89%** | **90-100%** |

**Kriteriji za pisane provjere znanja u uzročno-posljedične veze i snalaženje u vremenu i prostoru:**

|  |  |  |  |  |
| --- | --- | --- | --- | --- |
| Nedovoljan (1) | Dovoljan (2) | Dobar (3) | Vrlo dobar (4) | Odličan (5) |
| **0-40%** | **41-55 %** | **56-74%** | **75-84%** | **85-100%** |

*Igor Tišma, profesor geografije i povijest – učitelj savjetnik*